作者:張可久
標題:越調・天淨沙孤山雪夜
內容:淡妝人在羅浮，黃昏月上西湖，翠袖翩翩起舞。倚闌索句，雪中樹老山孤。湖上送別紅蕉隱隱窗紗，朱簾小小人家，綠柳匆匆去馬。斷橋西下，滿湖煙雨愁花。重遊感舊迷香小洞維舟，題紅老葉沉溝，濯錦寒花對酒。六橋依舊，遊人兩鬢經秋。晚步吟詩人老天涯，閉門春在誰家？破帽深衣瘦馬。晚來堪畫，小橋風雪梅花。憶西湖燈寒夜雪孤篷，山空曉霧疏鍾，花暖春風瘦筇。六橋香夢，景題留與吟翁。